wickkiey/tamil-wikipedia-chunked huggingface dataset:
# சுசூல்

**சுசூல்** (**Chushul**) இந்தியாவின் லடாக் ஒன்றியப் பகுதியில், லே மாவட்டத்தின் கிழக்கில் துர்புக் வருவாய் வட்டத்தில், திபெத் தன்னாட்சிப் பகுதியை ஒட்டி அமைந்த சுசூல் சமவெளியில் உள்ள ஒரு எல்லைக் கிராமம் ஆகும். இதன் தெற்கில் பாங்காங் ஏரியும், மேற்கில் ஸ்பான்க்கர் ஏரியும் உள்ளது. சுசூலுக்கு கிழக்கே 5 கி.மீ. தொலைவில், சுசூல் சமவெளிகளுக்கு இடையே, இந்தியா-சீனாவை பிரிக்கும் உண்மையான கட்டுப்பாட்டுக் கோடு உள்ளது. சுசூல் கிராமம் இந்திய இராணுவத்தின் முக்கிய கேந்திரமாக உள்ளது. 1962 இந்திய-சீனப் போரின் போது 18 நவம்பர் 1962 அன்று சுசூல் கிராமம் சீனப்படைகளிடமிருந்து கைப்பற்றப்பட்டது.
# சுசூல்

## அமைவிடம்

சுசூல் ஆற்றின் கரையில் அமைந்த சுசூல் கிராமம், பாங்காங் ஏரிக்கு தெற்கே 10 மைல் தொலைவில் உள்ளது.1962 இந்திய-சீனப் போர் மற்றும் 2020 இந்தியா-சீனா எல்லை மோதல்கள் போது சுசூல் பகுதியில் உள்ள வான் படையின் தளம், இந்திய இராணுவத்திற்கு உதவியாக செயல்பட்டது.
# சுசூல்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, சுசூல் கிராமம் 148 குடியிருப்புகளும், 949 மக்கள்தொகையும் கொண்டிருந்தது. மக்களில் பெரும்பான்மையோர் திபெத்திய பௌத்தர்கள் ஆவர்.
# சுசூல்

## இந்திய-சீனா எல்லைப்பாதுகாப்பு அதிகாரிகள் சந்திக்குமிடம்

இந்திய-சீனா எல்லைப்பாதுகாப்புப் படை அதிகாரிகள், எல்லைப் பிணக்குகளை பேசித் தீர்ப்பதற்கு சுசூலில் ஒரு மையம் உள்ளது.
# சுசூல்

## இதனையும் காண்க

- பாங்காங் ஏரி
- தவுலத் பெக் ஓல்டி
# ஆண்ட்ராய்டு 11

**ஆண்ட்ராய்டு 11** என்பது ஆண்ட்ராய்டு இயங்குதளத்தின் பதினெட்டாவது பதிப்பும் பதினொன்றாவது முக்கிய வெளியீடும் ஆகும். ஆண்ட்ராய்டின் இந்த நகர்பேசி இயங்குதள பதிப்பினை ஓப்பன் ஆண்ட்செட்டு அலையன்சு கூகுள் நிறுவனத்தின் கீழ் உருவாக்கி உள்ளனர். செப்டம்பர் 8, 2020 இல் வெளியான ஆண்ட்ராய்டு 11, தற்போது வரையில் வெளியாகி இருக்கும் பதிப்புகளில் சமீபத்தியது ஆகும்.
# ஆண்ட்ராய்டு 11

## கூறுகள்

### பயனர் அனுபவம்

செயலிகளின் இசைவு பெறுவதன் மூலம் ஆண்ட்ராய்டு பதினொன்றில் உரையாடல் வசதியை குமிழிகளின் வடிவில் பயன்படுத்தி கொள்ளலாம். அவ்வாறே, முக்கியமான உரையாடல்களுக்கு முன்னுரிமை அளிக்கும் வகையில் அமைப்புகளை மாற்றும் இடத்து, அப்படிப்பட்ட உரையாடல்கள் அறிவிப்புகளில் முதலில் வருவதைக் காணலாம். கடந்த இருபத்து நான்கு மணி நேரத்தில் காட்டப்பட்ட அனைத்து அறிவிப்புகளையும் ஒருசேர பார்க்கும் அறிவிப்பு வரலாறு என்கிற வசதியும் ஏற்படுத்தப்பட்டுள்ளது.  
திறன்பேசியை அணைக்க மற்றும் துவக்க பயன்படும் 'பவர்' பொத்தானை அழுத்திப் பிடித்தால் தெரியும் விருப்பங்களில், இப்போது வீட்டு சாதனங்களை எளிமையாக இயக்க வழிவகுக்கும் ஒரு பொத்தானும் சேர்க்கப்பட்டுள்ளது. ஆண்ட்ராய்டு பதினொன்றில் உள்கட்டமைக்கப்பட்ட ஒரு திரை பதிவியும் (ஸ்க்ரீன் ரெக்கார்டர்) வருகிறது. இந்த அம்சம் இதற்கு முற்பட்ட பதிப்புகளில் இல்லை.
# ஆண்ட்ராய்டு 11

## கூறுகள்

### இயங்குதளம்

5ஜி தொழில்நுட்பத்தை ஏற்பிக்கும் வகையில் பல்வேறு செயலி நிரலாக்க இடைமுகங்களின் மூலம் ஆண்ட்ராய்டு 11 கட்டமைக்கப்பட்டுள்ளது. மேலும், தற்போது சந்தைப்படுத்தப்படும் மடிக்கக் கூடிய வகையிலான அல்லது முடிவிலா திரைக் கொண்ட வளைந்த வகையிலான திறன்பேசிகளுக்கு ஏற்பவும் ஆண்ட்ராய்டு 11 வடிவமைக்கப்பட்டுள்ளது.  
சாதனத்தின் தட்பவெப்பத்தைக் கணிக்கவும் அதற்கேற்றவாறு செயலிகளின் பயன்பாட்டைக் குறைக்கவும் புதுவகையான செயலி நிரலாக்க இடைமுகம் பயன்படுத்தப் பட்டிருக்கின்றது. காற்றலை பிழைத்திருத்தியையும் ஒருங்கே கொண்டுள்ளது ஆண்ட்ராய்டு 11.
# ஆண்ட்ராய்டு 11

## கூறுகள்

### தனியுரிமை பாதுகாப்பு

புதுப்பிப்பிற்கு பிறகும், செயலிகள் மீண்டும் எல்லாவற்றிற்கும் அனுமதி கேட்க தேவையில்லாத வகையில் ஆண்ட்ராய்டு 11 கட்டமைக்கப்பட்டுள்ளது. அதே நேரத்தில் ஆண்ட்ராய்டு 11, **ஒருமுறை அனுமதி** என்கிற கொள்கையைக் கடைப்பிடிப்பதாக உள்ளபடியால், ஒருமுறை ஒரு செயலிக்கு அனுமதியோ மறுப்போ அளிக்கப்பட்டு விட்டால், மீண்டும் அனுமதி கேட்டு அதனால் தொந்தரவு செய்ய முடியாது.  
பயனரின் இருப்பிடத்தை உளவு பார்த்தல், அவர்தம் தனிப்பட்ட தகவல்களைக் காண முயற்சித்தல் உள்ளிட்ட செய்கைகளை செயலிகள் செய்ய முடியாதவாறு ஆண்ட்ராய்டு 11 அமைக்கப்பட்டுள்ளது. ஒருமுறை வழங்கப்பட்ட அனுமதியை, பயனர் நீண்ட காலம் அந்த செயலியைப் பயன்படுத்தாமல் இருக்கும் பட்சத்தில் திரும்பப் பெறும் உரிமையும் ஆண்ட்ராய்டு 11க்கு உள்ளது.  
ஒரு செயலி, திறன்பேசியின் கட்டமைப்புக்குள்ளோ உள்ளத்திய கோப்புகளுக்குள்ளோ நுழைய ஏகப்பட்ட கட்டுப்பாட்டுகளை விதித்துள்ளது ஆண்ட்ராய்டு 11. அதற்கு மேலும் ஐயத்துக்கிடமான நடத்தைகள் உணரப்பட்டால், பயனரை எச்சரிக்கவோ செயலியை தானாகவே புகார் செய்யவோ உரிமை வழங்கப்பட்டுள்ளது.
# பிசன் நாராயண் தார்

பண்டிட் **பிஷன் நாராயண் தார்** (Pandit Bishan Narayan Dar) (1864-1916) ஒரு இந்திய அரசியல்வாதி ஆவார், இவர் 1911 ஆம் ஆண்டில் ஒரு முறை இந்திய தேசிய காங்கிரசின் தலைவராகப் பணியாற்றினார்.  
தார் லக்னோவைச் சேர்ந்த ஒரு முக்கிய காஷ்மீர் பண்டிட் குடும்பத்தைச் சேர்ந்தவர். அவரது மாமா பண்டிட் சம்பு நாத் கல்கத்தா உயர்நீதிமன்றத்தின் முதல் இந்திய நீதிபதி ஆவார். தார் லாகூரில் உள்ள சர்ச் மிஷன் உயர்நிலைப் பள்ளி மற்றும் கேனிங் கல்லூரியில் படித்தார்.
தார் இங்கிலாந்து சென்று, அங்கு அவர் ஒரு வழக்கறிஞராக பயிற்சி பெற்றார். இந்தியா திரும்பிய பின்னர், 1887ஆம் ஆண்டில் இந்திய தேசிய காங்கிரசில் சேர்ந்தார். அவர் 1911 ஆம் ஆண்டில் ஐக்கிய மாகாண மாநாட்டின் தலைவராகவும், அதே ஆண்டில் இந்திய தேசிய காங்கிரசின் தலைவராகவும் இருந்தார். 1914 ஆம் ஆண்டில், அவர் ஐக்கிய மாகாணங்களிலிருந்து இம்பீரியல் சட்டமன்றக் குழுவின் உறுப்பினராகத் தேர்ந்தெடுக்கப்பட்டார்.
# புக்தால் பௌத்த மடலாயம்

**புக்தால் மடலாயம்** (**Phugtal Monastery** or **Phugtal Gompa**) இந்தியாவின் லடாக் ஒன்றியப் பகுதியில், கார்கில் மாவட்டத்தின், தென்கிழக்கு சன்ஸ்கார் மலைத்தொடரில் உள்ள சன்ஸ்கார் எனுமிடத்தில், சன்ஸ்கார் ஆற்றின் கரையில் அமைந்த திபெத்திய பௌத்த மடாலயம் ஆகும். 2016 ஆண்டு முதல் சூரிய மின் ஆற்றல் மூலம் இம்மடாலயம் மின்சாரம் பெறுகிறது.
# புக்தால் பௌத்த மடலாயம்

## இதனையும் காண்க

- சன்ஸ்கார்
- சன்ஸ்கார் மலைத்தொடர்
# லால்மோகன் கோஷ்

**லால்மோகன் கோஷ்** (Lalmohan Ghosh) (1849–18 அக்டோபர் 1909) இந்திய தேசிய காங்கிரஸின் பதினாறாவது தலைவராகவும், பிரபல வங்காள சட்டத்தரணியாகவும், இந்திய தேசிய காங்கிரஸின் இணை நிறுவனராகவும் இருந்தார்.
# லால்மோகன் கோஷ்

## ஆரம்ப கால வாழ்க்கை

மேற்கு வங்காளம், கிருஷ்ணாநகர் என்னுமிடத்தில் 1849 ஆம் ஆண்டு ராம்லோச்சன் கோஷ் என்பவரின் இரண்டாவது மகனாகப் பிறந்த இவர், இங்கிலாந்தில் சட்டப்படிப்பு பயில்வதற்கான நுழைவுத்தேர்வில் முதல் வகுப்பில் தேர்ச்சி பெற்ற பிறகு, கோஷ் 1869 ஆம் ஆண்டில் இங்கிலாந்து புறப்பட்டுச் சென்று ஒரு பேரறிஞராக தகுதி பெற்றார். அவர் நவம்பர் 19, 1870 இல் மத்திய கோவிலில் அனுமதிக்கப்பட்டார், மேலும் 7 ஜூன் 1873 இல் வழக்கறிஞர் குழாமில் பங்கு பெற அழைக்கப்பட்டார், அதே ஆண்டில் கல்கத்தா வழக்கறிஞர் குழாமில் சேர்ந்தார். அவரது அண்ணன் மோனோமோஹுன் கோஸும் இந்தியாவின் ஒரு பாரிஸ்டர் மற்றும் நன்கு அறியப்பட்ட அரசியல் ஆளுமை ஆவார்
# லால்மோகன் கோஷ்

## அரசியல் வாழ்க்கை

இந்திய தேசிய காங்கிரசின் மெட்ராஸ் அமர்வின் (1903) தலைவராக கோஷ் தேர்ந்தெடுக்கப்பட்டார்.  
அவரது சமூக மற்றும் அரசியல் கொள்கைகள் பெரும்பாலும் விக்டோரியன் இங்கிலாந்தின் தாராளவாத மனிதநேயத்திலிருந்து பெறப்பட்டன. மக்களை ஒரு தேசமாக ஒன்றிணைக்கும் சக்தியாக இந்திய மக்களுக்கு மேற்கத்திய கல்வியின் முக்கியத்துவத்தை அவர் கடுமையாக நம்பினார், காங்கிரசின் மெட்ராஸ் அமர்வில் தனது ஜனாதிபதி உரையில் இந்தியாவில் கட்டாய தொடக்கக் கல்வியைக் கோரினார். இங்கிலாந்துக்கும் இந்தியாவுக்கும் இடையிலான உறவைப் பிரிப்பதைப் பற்றி கோஷ் ஒருபோதும் நினைத்ததில்லை, ஆனால் அரசியலமைப்பு வழிமுறைகள், பிரித்தானிய வகை சட்ட மற்றும் நீதி விதிகளுக்கு இந்தியர்களுக்கான உரிமைகள், கருத்துக்களை சுதந்திரமாக வெளிப்படுத்துதல், வர்த்தக வாய்ப்புகள் ஆகியவற்றைப் பெறுவது அவசியம் என்றும் அவர் நம்பினார். சேவை, மற்றும் ஜனநாயக சட்டமன்ற நிறுவனங்களுக்குத் தேர்ந்தெடுக்கப்படும் வாய்ப்பும் இந்தியர்களுக்கு வழங்கப்பட வேண்டும் எனவும் அவர் கோரினார்.
# லால்மோகன் கோஷ்

## இறப்பு

லால்மோகன் கோஷ் 1909 அக்டோபர் 18 அன்று கொல்கத்தாவில் காலமானார்.
# 5ஜி

தொலைத் தொடர்பியலில், **5ஜி** என்பது கையடக்க தொலைபேசி தொடர்பாடலின் அகலப்பட்டையைக் குறிக்கும் ஐந்தாம் தலைமுறை தொழில்நுட்பத் தரநிலை ஆகும். இது 4ஜி தொழில்நுட்பத்தின் மேம்பாடாக அறியப்படுகிறது. 2019 ஆம் ஆண்டு முதல், கையடக்கத் தொலைபேசி நிறுவனங்கள் தங்களின் திறன்பேசிகளை 5ஜி தொழில்நுட்பத்தை ஏற்பிக்கும் வகையில் தயாரித்து வருகின்றன.  
2025 இன் முடிவில், 5ஜி வலைப்பின்னல் சுமார் 170 கோடி வாடிக்கையாளர்களைக் கொண்டிருக்கும் என்று கணித்திருக்கிறது ஜிஎஸ்எம் கூட்டுக்குழு. மிகவும் அகலமான அலைக்கற்றைகறைக் கொண்ட 5ஜி தொழில்நுட்பத்தைக் கொண்டு நொடிக்கு 10 கிகாபைட்டு வரையிலான தரவுகளை பரிமாற்றிக் கொள்ள முடியும் என்று அறியப்படுகிறது.
# ரையாமாசு போலா

| <div>காப்பு நிலை</div> |  |
| --- | --- |
| <div>  
தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணி |
| வகுப்பு: | ஆக்டினோப்டெரிஜி |
| வரிசை: | சிப்ரினிபார்ம்சு |
| குடும்பம்: | சிப்ரினிடே |
| துணைக்குடும்பம்: | டேனியோனியே |
| பேரினம்: | *ரையாமாசு* |
| சிற்றினம்: | *ரை. போலா* |
| **<span>*ரையாமாசு போலா*</span>**
(<small>எப். ஹாமில்டன்,</small> 1822) |  |
| வேறுபெயர்கள் |  |
| * *சைப்பிரினசு போலா* <small>ஹாமில்டன், 1822</small>
* *பேரிலசு போலா* <small>(ஹாமில்டன், 1822)</small>
* *போலா போலா* <small>(ஹாமில்டன், 1822)</small>
* *சைப்பிரினசு* <small>ஹாமில்டன், 1822</small>
* *பேரிலசு கோகா* <small>(ஹாமில்டன், 1822)</small>
* *போலா கோகா* <small>(ஹாமில்டன், 1822)</small>
* *ஒப்சாரியசு கோகா* <small>(ஹாமில்டன், 1822)</small>
* *ஒப்சாரியசு கிராசிலிசு* <small>மெக்கிளாண்ட், 1839</small>
* *ஒப்சாரியசு மெகாஸ்டோமசு* <small>மெக்கிளாண்ட், 1839</small>
* *லுசிசகசு சால்மொய்டெசு* <small>பிளைத், 1858</small>
* *பேரிலசு ஜல்கோபோரெ* <small>ஸ்ரீஸ்த்தா, 1980</small>
* *பேரிலசு கோர்பெட்டி* <small>திலக் & உசேன், 1980</small> | } |  
**ட்ரவுட் பார்ப்** (*trout barb*) அல்லது **இந்தியன் ட்ரவுட்** (***ரையாமாசு போலா***; *Raiamas bola*) என்பது சைப்ரினிடே குடும்பத்தினைச் சார்ந்த ஒரு கெண்டை<nowiki/>மீன் ஆகும். இது வங்காள விரி குடாவைச் சுற்றியுள்ள நன்னீரில் வாழ்கிறது.
# ரையாமாசு போலா

## விளக்கம்

ட்ரவுட் பார்ப் ஒரு நீளமான, மெல்லிய உடலுடன் கூர்மையான பக்கவாட்டில் தட்டையான மூக்குடன் கூடியது. இளம் மீன்களில் ஒரு இணை மெல்லிய மேக்சில்லரி பார்பல்கள் காணப்படும்; ஆனால் இவை மிதிர்வடைந்த மீன்களில் இல்லை. மிகச் சிறிய செதில்கள் பக்கவாட்டு வரிசையில் 85-95 எண்ணிக்கையில் காணப்படும். பிளவுபட்ட வாலினைக் கொண்டது. உடலின் முதுகுப்பகுதி பச்சை நிறமாகவும், உடலின் நீளத்திற்கும் கருப்பு, வெள்ளி நிற தங்கக் கோடு மூலம் பிரிக்கப்படுகிறது. துடுப்புகள் மஞ்சள் நிறத்தில் உள்ளன. உடலில் ஏராளமான பச்சை மற்றும் நீல நிறப்புள்ளிகள் உள்ளன. இவற்றின் அதிகபட்ச நீளம் 35 செ. மீட்டரும் எடை 2.3 கிலோ ஆகும்.
# ரையாமாசு போலா

## பரவல்

இந்திய மாநிலங்களான அரியானா, இமாச்சலப் பிரதேசம், உத்தரப்பிரதேசம், பீகார், அசாம், அருணாச்சல பிரதேசம், மேற்கு வங்கம் மற்றும் ஒரிசா ஆகிய மாநிலங்களில் இந்த ட்ரவுட் பார்ப் காணப்படுகிறது. இது பங்களாதேஷ், நேபாளம் மற்றும் மியான்மரிலும் காணப்படுகிறது. 1926ஆம் ஆண்டில் புனேவுக்கு அருகிலுள்ள இரண்டு ஏரிகளில் ட்ரவுட் பார்ப்கள் அறிமுகப்படுத்தப்பட்டன. இங்கு இவை வெற்றிகரமாக இனப்பெருக்கம் செய்தன.
# ரையாமாசு போலா

## வாழ்விடம் மற்றும் சூழலியல்

ட்ரவுட் பார்ப் ஆறுகள் மற்றும் நீரோடைகள் மற்றும் பள்ளங்கள் மற்றும் கால்வாய்களிலும் காணப்படுகிறது. இந்தியாவில் இது பாறைகளுடன் கூடிய ஆற்றங்கரையோரங்களில் உள்ள தெளிவான நீரோடைகளை விரும்புகிறது. மழைக்காலத்தின் ஆரம்பத்தில், ஜூன் மாதத்தில், அதிக வெள்ளப்பகுதிகளில் இனப்பெருக்கம் செய்கிறது. இது சுமார் மூன்று வயதில் பாலியல் முதிர்ச்சியடைகிறது. முட்டையிடும் பருவங்களில் ஆண் பிரகாசமாகவும், அவற்றின் பக்கவாட்டுத் தோல் கடுமையானதாகவும் மாறும். அகன்ற வாய் மற்றும் மெலிந்த உடல் ஆகியவை கொன்றுன்னும் வாழ்க்கை முறைக்கான தகவமைப்பாக உள்ளன.
# ரையாமாசு போலா

## பாதுகாப்பு

இந்த ட்ரவுட் பார்ப் மீனானது பன்னாட்டு இயற்கைப் பாதுகாப்பு சங்கத்தினால் தீவாய்ப்புக் கவலை குறைந்த இனமாக மதிப்பிடப்பட்டுள்ளது. இருப்பினும் முறையற்ற அழித்தொழிக்கும் மீன்பிடி முறைகளால் இச்சிற்றினம் அபாயத்திற்குள்ளாகியுள்ளது.
# ரையாமாசு போலா

## மீன்பிடித்தல்

ட்ரவுட் பார்ப் மென்மையான சுவையுள்ள சதைகளைக் கொண்டுள்ளதால் மீனவர்களின் தேர்வாக உள்ளது.
# திரிஷ்யம் 2 (திரைப்படம்)

***த்ரிஷ்யம் 2: தி ரெஸ்யூஷன்***, அல்லது ***த்ரிஷ்யம் 2 என்பது*** ஜீது ஜோசப் எழுதி இயக்கிய மற்றும் ஆசிர்வாத் சினிமாஸ் நிறுவனம் மூலம் ஆண்டனி பெரும்பாவூர் தயாரித்த 2021 இந்திய மலையாள- மொழி நாடக திரில்லர் படம். இது ஜீது ஜோசப் இயக்கிய திரிஷ்யம் 2013 இல் வெளிவந்த *திரிஷ்யம்* திரைப்படத்தின் தொடர்ச்சியாகும். இப்படத்தில் மோகன்லால், மீனா, அன்சிபா அசன் மற்றும் எஸ்தர் அனில் ஆகியோர் நடித்துள்ளனர். இத்திரைப்பட நிகழ்வுகள் ஆறு ஆண்டுகளுக்குப் பிறகு நடந்த கதையாக உள்ளது.
# திரிஷ்யம் 2 (திரைப்படம்)

## ஒலிப்பதிவு

திரைப்பட பின்னணி இசை மற்றும் பாடல்களை அனில் ஜான்சன் இசையமைத்துள்ளார். வினயக் சசிகுமாரின் பாடல் எழுதியுள்ளார். இப்படத்தின் இசை ஆல்பத்தினை 10 பிப்ரவரி 2021 அன்று சைனா மியூசிக் வெளியிட்டது .
# சோன்பப்டி (திரைப்படம்)

**சோன்பப்டி** (*Soan Papdi*) என்பது 2015 ஆம் ஆண்டு வெளியான தமிழ் காமிக் குற்றவியல் பரபரப்புத் திரைப்படம் ஆகும். அறிமுக இயக்குநரான சிவாணி இயக்கிய இப்படத்தில் *வழக்கு எண் 18/9* புகழ் ஸ்ரீ, குழந்தை நட்சத்திரம் சாஹில் (அறிமுகம்), பிரியா ஆகியோர் முக்கிய வேடங்களில் நடித்தனர். மனோபாலா, பட்டிமன்றம் ராஜா, பெசன்ட் ரவி ஆகியோர் துணை வேடங்களில் நடித்துள்ளனர். ஒரு மர்மமான காரணத்தால் இறக்கும் ஒரு பொறியாளரைப் பற்றியும், அவரது இறப்பில் உள்ள மர்ம முடிச்சு எவ்வாறு அவிழ்க்கப்படுகிறது என்பதையும் கதை விவரிக்கிறது. கோல்டன் மூவி மேக்கர் பதாகையின் கீழ் எஸ். கலைவாணி இப்படத்தை தயாரித்தார்.
# சோன்பப்டி (திரைப்படம்)

## நடிகர்கள்

- ஸ்ரீ சிவனாக
- சாஹில் சாஹிலாக
- பிரியா ஆர்த்தியாக
- நிரஞ்சனா
- மனோபாலா
- பட்டிமன்றம் ராஜா
- பெசன்ட் ரவி
# சோன்பப்டி (திரைப்படம்)

## இசை

*சோன்பப்டி படப் பாடல்களுக்கு* தன்ராஜ் மாணிக்கம் இசையமைத்தார். நா. முத்துக்குமார், அண்ணாமலை, எஸ். கலைவாணி ஆகியோர் பாடல் வரிகளை எழுதினர். இந்த படத்தின் பாடல்களை இயக்குநர் கார்த்திக் சுப்புராஜ், ஐஸ்வர்யா ராஜேஷ் ஆகியோர் வெளியிட்டனர். கானா பாலாவின் முதல் டூயட் பாடலைக் கொண்ட திரைப்படம் இதுவாகும்.
# சோன்பப்டி (திரைப்படம்)

## வெளியீடு

*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்னரை மதிப்பீட்டைக் கொடுத்து.
# வெர்லியோகா

**வெர்லியோகா** (*Verlioka*)( Russian: верлиока) அல்லது வயர்லுக் (wyrlook) என்பது கிழக்கு சிலாவிக் புராணங்களின் மாபெரும் ஒற்றைக் கண்ணுடைய சைக்ளோப்சுவினை போன்ற கதாபாத்திரமாகும்.  
வெர்லியோகா கூர்மையான தலை மற்றும் தாடியைக் கொண்டுள்ளார். காட்டில் வாழும் இவர் நடைப்பயிற்சி போது ஒரு குச்சியைப் பயன்படுத்தும்.
# வெர்லியோகா

## ஆதாரங்கள்

- Капица. . Тайны славянских. - М.: РИПОЛ, 2007. - 416.
- ரஷ்ய தேவதை கதைகள், ஆர். நிஸ்பெட் பெயின் பி. 111.
# சுரேசு சத்யா

**சுரேசு சத்யா** (*Suresh Sathya*) இந்தியாவைச் சேர்ந்த ஒரு தடகள வீரராவார். 1987 ஆம் ஆண்டு செப்டம்பர் மாதம் 7 ஆம் தேதி இவர் பிறந்தார். 4 × 100 மீட்டர் தொடர் ஓட்டப்பந்தயத்தில் இந்தியாவின் சார்பாக பன்னாட்டுப் போட்டிகளில் இவர் பங்கேற்றுள்ளார். சத்யாவை உள்ளடக்கிய அணி 4 × 100 மீட்டர் தொடர் ஓட்டப் பந்தயத்தில் இந்திய தேசிய சாதனையை படைத்துள்ளது என்பது குறிப்பிடத்தக்கதாகும்.  
2010 ஆம் ஆண்டு புது தில்லியில் நடைபெற்ற 19 ஆவது பொதுநலவாய விளையாட்டுப் போட்டிகளில் இந்தியாவின் சார்பாக பங்கேற்ற 4 x 100 மீட்டர் தொடரோட்ட அணி வெண்கலப் பதக்கம் வென்றது. இந்த அணியில் சத்யாவும் உறுப்பினராக இருந்தார். இறுதிப் போட்டியில் வெற்றி பெற்ற இந்திய அணி இப்போட்டியில் தேசிய சாதனையையும் படைத்தது.  
2010 ஆம் ஆண்டு நடைபெற்ற ஆசிய விளையாட்டுப் போட்டிகளில் சத்யா 200 மீட்டர் ஓட்டப்போட்டியில் ஆறாவது இடத்தையும், 4 × 100 மீட்டர் தொடரோட்டப் போட்டியில் நான்காவது இடத்தையும் பிடித்தார். ஆனால் ஊக்க மருந்து சோதனையில் சத்யா தோல்வியுற்ற காரணத்தால் இரண்டு முடிவுகளும் இரத்து செய்யப்பட்டன. ஊக்கமருந்து எதிர்ப்பு மீறல் காரணமாக சத்யா இரண்டு ஆண்டுகள் போட்டிகளிலிருந்தும் இடைநீக்கம் செய்யப்பட்டார்.
# சமீர் மன்

**சமீர் மன் நசீமா மன்சில்** (*Shameer Mon Naseema Manzile*) இந்தியாவைச் சேர்ந்த ஒரு தடகள வீர்ராவார். 1983 ஆம் ஆண்டு அக்டோபர் மாதம் 20 ஆம் தேதி இவர் பிறந்தார். கேரளாவைச் சேர்ந்த இவர் 4 × 100 மீட்டர் தொடர் ஓட்டப்பந்தயத்தில் இந்தியாவின் சார்பாக பன்னாட்டுப் போட்டிகளில் இவர் பங்கேற்றுள்ளார்.  
சமீர் மன்னை உள்ளடக்கிய அணி 4 × 100 மீட்டர் தொடர் ஓட்டப் பந்தயத்தில் இந்திய தேசிய சாதனையை படைத்துள்ளது என்பது குறிப்பிடத்தக்கதாகும். 2010 ஆம் ஆண்டு புதுதில்லியில் நடைபெற்ற 19 ஆவது பொதுநலவாய விளையாட்டுப் போட்டிகளில் இந்தியாவின் சார்பாக பங்கேற்ற 4 x 100 மீட்டர் தொடரோட்ட அணி வெண்கலப் பதக்கம் வென்றது. இந்த அணியில் சமீரும் ஓர் உறுப்பினராக இருந்தார். இறுதிப் போட்டியில் வெற்றி பெற்ற இந்திய அணி இப்போட்டியில் தேசிய சாதனையையும் படைத்தது.  
2010 ஆம் ஆண்டு நடைபெற்ற ஆசிய விளையாட்டுப் போட்டிகளில் 4 × 100 மீட்டர் தொடரோட்டப் போட்டியில் இந்திய அணி நான்காவது இடத்தை பிடித்தது. சமீர் இந்த அணியில் மூன்றாவது ஓட்டக்கார்ராக ஓடினார். ஆனால் ஊக்க மருந்து சோதனையில் இவரது அணியில் இடம்பெற்றிருந்த சத்யா தோல்வியுற்ற காரணத்தால் அணியின் முடிவு இரத்து செய்யப்பட்டது.
# யேபா

யப்பானில், யோபா (*yaeba*) (八重歯=இரட்டைப் பற்கள்) என்பது மனித பற்களில் மேல் கோரைப்பற்களைப் பாம்பின் விசப்பல் போன்று அசாதாரணமான தோற்றத்திலிருப்பதாகும். யப்பானில் இது இளமை மற்றும் இயற்கை அழகின் அடையாளமாகக் கருதப்படுகிறது. 2013ஆம் ஆண்டில், பதின்வயது பெண்கள் மேல் கோரைகளை தொப்பியிட்டு மூடுவது ஒரு போக்காக மாறியது.
# சதுர அடி 3500

**சதுர அடி 3500** (*Sathura Adi 3500*) என்பது 2017ஆம் ஆண்டு வெளியான இந்திய தமிழ் திகில் நாடகத் திரைப்படம் ஆகும். ஜெய்சன் பழயாட்டு எழுதி இயக்கியுள்ள இப்படத்திற்கு, ஆர். ராதாகிருஷ்ணன் திரைக்கதை எழுதியுள்ளார். இப்படத்தில் நிகில் மோகன், இனியா, சுவாதி தீட்சித், பெலிக்ஸ் ஜானி குருவில்லா ஆகியோர் முக்கிய கதாபாத்திரங்களில் நடித்துள்ளனர். மேலும் இப்படத்தில் மூத்த நடிகர்களான ரகுமான், பிரதாப் போத்தன், கோவை சரளா ஆகியோர் பிற வேடங்களில் நடித்துள்ளனர். இந்த படத்தின் தயாரிப்புப் பணிகள் 2016 ஆம் ஆண்டின் நடுப்பகுதியில் தொடங்கியது. எதிர்மறையான விமர்சனங்களுடன் 2017 ஆகத்து 4 அன்று வெளியானது.
# சதுர அடி 3500

## நடிகர்கள்

- நிகில் மோகன் கருணாவாக
- இனியா சோபியாவாக
- ரகுமான்
- சுவாதி தீட்சித்
- பெலிக்ஸ் குருவிலா ஸ்டீபனாக
- ஆகாஷ் இம்மானுவேலாக
- பிரதாப் போத்தன் பகத்தாக
- மனோபாலா கௌரி சங்கராக
- எம். எசு. பாசுகர்
- கோவை சரளா
- தலைவாசல் விஜய் பெருமாளாக
- சரவண சுப்பையா கண்ணனாக
- பெசன்ட் ரவி
- பரவை முனியம்மா
# சதுர அடி 3500

## தயாரிப்பு

ஜெய்சன் பழயாட்டு சென்னையில் நடந்த ஒரு உண்மை சம்பவத்தால் ஈர்க்கப்பட்டு, பின்னர் திரைக்கதையை எழுதினார். அங்கு மக்கள் அமானுஷ்ய சக்தி இருப்பதை அனுபவித்ததாகக் கூறப்படுகிறது. இனியா முக்கிய பெண் வேடத்தில் நடித்தார். ஜெய்சனின் பழயாட்டுவிடன் கதையைக் கேட்டு படத்தில் பணியாற்ற ரகுமான் ஒப்புக்கொண்டார். முன்னதாக ராம் கோபால் வர்மாவின் திகில் படமான *ஐஸ்கிரீம்* (2014) படத்தில் தோன்றிய மலையாள நடிகர் நிகில் மோகன், கன்னட நடிகர் ஆகாஷ் மற்றும் சுவாதி தீக்ஷித் ஆகியோரும் படத்தில் நடிக்க ஒப்பந்தமாயினர். இந்த படம் ஒளிப்பதிவாளர் ஆனந்தகுட்டனின் இறுதி கால படங்களில் ஒன்றாகும், அவர் இறந்த பிறகு ஐ. பிரான்சிஸ் அவருக்குபதிலாக ஒளிப்பதிவை மேற்கொண்டார். *சதுர அடி 3500* படமானது 2016 இன் பிற்பகுதியில் பெங்களூரு, சாலகுடி, கிழக்கு கடற்கரைச் சாலை மற்றும் சென்னையின் பிற உள் பகுதிகளில் படமாக்கப்பட்டது.  
ரகுமான் நடித்த *துருவங்கள் பதினாறு* (2016) படத்தின் வெற்றியானது, இப்படத்தில் அவரது பெயரைக் கொண்டு விளம்பரம் செய்து வணிக ரீதியாக அறுவடை செய்ய தூண்டுதலாக ஆனது. பின்னர் பிப்ரவரி 2017 இல் *பகடி ஆட்டம்* மற்றும் மார்ச் 2017 இல் *ஒரு முகத்திரை* படங்கள் வெளியான பிறகு, *சதுர அடி 000* படத்தின் தயாரிப்பாளர்கள் ரகுமான் இப்படத்தில் சிறிய பாத்திரத்தில் நடித்துள்ளதுக்கு மாறாக அவரை படத்தின் முக்கிய கதாபாத்திரங்களில் நடித்த ஒருவர் போல விளம்பரப்படுத்தினர். ஜூலை 2017 இல் படத்தின் இசை வெளியீட்டின் போது, நடிகை இனியா நிகழ்ச்சியில் கலந்து கொள்ளத் தவறியதாக மூத்த இயக்குநர் கே. பாக்யராஜ் விமர்சித்தார். மேலும் தயாரிப்பாளர்கள் அவரை படங்களில் ஒப்பந்தம் செய்வதற்கு முன் இன்னொரு முறை சிந்திக்க வேண்டும் என்று கூறினார். பின்னர் பாக்யராஜின் கருத்துக்கள் குறித்து, கருத்து தெரிவித்த இனியா தான் கணுக்காலில் காயமுற்று அதிலிருந்து மீண்டு வருவதாகக் கூறினார். மேலும் தன்னை அந்த விழாவுக்கு முறையாக அழைக்காமல் குழுவில் தனக்கு வாட்சப் செய்தி அனுப்பப்பட்டதாகவும் தெரவித்தார்.
# சதுர அடி 3500

## இசை

இப்படத்திற்கான இசையை கணேஷ் ராகவேந்திரா அமைத்தார். படத்தின் பாடல் வெளியீட்டு உரிமையை டைம்ஸ் மியூசிக் இந்தியா வாங்கியது. இந்த படப் பாடல்கள் 25 சூலை 2017 அன்று வெளியிடப்பட்டது. படத்தில் நான்கு பாடல்கள் இடம்பெற்றன.
# சதுர அடி 3500

## வெளியீடு

இந்தப் படம் 4 ஆகத்து 2017 அன்று கலவையான விமர்சனங்களுடன் வெளியானது.
# வெள்ளை ராஜா

**வெள்ளை ராஜா** அமேசான் பிரைம் வீடியோ நிறுவனத்தால் தயாரிக்கப்பட்ட 2018 இந்திய தமிழ் மொழி நாடக திரில்லர் வலைத் தொடர் ஆகும். நாளைய இயக்குநர் புகழ் குகன் சென்னியப்பன், இத்திரைப்படத்தை இயக்கியிருந்தார். எஸ்.ஆர்.பிரபு என்பவர் ட்ரீம் வாரியர் பிக்சர்ஸ் என்ற தயாரிப்பு நிறுவனம் முலம் இப்படத்தை தயாரித்தார்.  
இந்த வலைத்தொடரானது தமிழில் தயாரிக்கப்பட்ட முதல் அமேசான் நிறுவனத் தொடராகும். இந்நாடகம் இந்தி மற்றும் தெலுங்கு மொழிகளில் டப்பிங் செய்யப்பட்டது. இந்தத் தொடர் 7 டிசம்பர் 2018 அன்று பிரைம் வீடியோவில் வெளியிடப்பட்டது மற்றும் பார்வையாளர்கள் மற்றும் விமர்சகர்களிடமிருந்து திரைக்கதைக்கு நேர்மறையான விமர்சனங்களைப் பெற்றது. இதில் பாபி சிம்ஹா, பார்வதி நாயர், காளி வெங்கட் ஆகியோர் நடித்திருந்தனர்.
# வெள்ளை ராஜா

## நடிகர்கள்

- பாபி சிம்ஹா- தேவா, போதை பொருள் கடத்தில் தலைவன்
- பார்வதி நாயர் - தெரசா, காவல் அதிகாரி
- காயத்ரி - ஆதிரா
- காளி வெங்கட் - புகழேந்தி ஆசிரியர்
- யுதன் பாலாஜி - கதிர்
- ஆகாஸ் பிரேம்குமார் - மோகன்
- டி. எம். கார்த்திக்
- மனோகரன்
- பொன்முடி
- சரத் ரவி
- சந்தோஸ்
- லாலு - ஆதிராவின் கையாள்
- உதயராஜ்
# வெள்ளை ராஜா

## கதை

வெள்ளை ராஜா என்பவர் போதை பொருள்களை வைத்திருப்பதற்கும், விற்பனை செய்வதற்கும் காவல் துறையினரால் தேடப்படுகிறார். அவர் தலை மறைவாக லாட்ஜ் ஒன்றில் தங்கியுள்ளார்.  
லாட்ஜில் தங்கியிருக்கும் நபர்களைப் பற்றியும், வெள்ளை ராஜா குறித்தும் கதைகளம் அமைக்கப்பட்டுள்ளது.
# வெள்ளை ராஜா

## வரவேற்பு

*தி நியூ இந்தியன் எக்ஸ்பிரஸின்* ஆஷாமீரா அயப்பன் இந்தத் தொடரை 5 இல் 2.5 என மதிப்பிட்டு பாராட்டியிருந்தார்.
# தஹெரே மாஃபி

**தஹெரே மாஃபி** (Tahereh Mafi) (1988 நவம்பர் 9) கலிபோர்னியாவின் சாந்தா மோனிக்காவை தளமாகக் கொண்ட ஈரானிய-அமெரிக்க எழுத்தாளர் ஆவார். குழந்தைகள் மற்றும் இளைஞர்களுக்கான புத்தகங்களை எழுதி தேசிய புத்தக விருதுக்கு பரிந்துரைக்கப்பட்டவர். இவரது புத்தங்களை நியூயார்க் டைம்ஸ் என்ற புத்தக நிறுவனம் விற்பனை அதிகம் விற்பனை செய்கிறது.
# தஹெரே மாஃபி

## சுயசரிதை

மாஃபி 1988 ஆம் ஆண்டு நவம்பர் 9 ஆம் அன்று ஐக்கிய அமெரிக்காவின் வடகிழக்கு பகுதியில் அமைந்துள்ள கனெடிகட்டில் ஒரு சிறிய நகரத்தில் தனது பெற்றோருக்கு இளைய மகளாகப் பிறந்தார். மேலும், இவருக்கு நான்கு மூத்த சகோதரர்கள் இருக்கின்றனர். இவரது பெற்றோர் ஈரானில் இருந்து குடியேறியவர்கள். 12 வயதில் இவரது குடும்பம் வடக்கு கலிபோர்னியாவுக்குச் சென்றது. 14 வயதில் இவர்கள் ஆரஞ்சு கவுண்டிக்கு குடிபெயர்ந்தனர்.  
மாஃபி கலிபோர்னியாவின் எர்வின் பல்கலைக்கழக உயர்நிலைப் பள்ளியில் பட்டம் பெற்றார். பின்னர் இவர் கலிபோர்னியாவின் அலிசோ விஜோவில் உள்ள அமெரிக்காவின் சோகா பல்கலைக்கழகத்தில் பட்டம் பெற்றார். இவர், எட்டு வெவ்வேறு மொழிகளை கையாளும் மாறுபட்ட திறன்களைக் கொண்டிருக்கிறார். எசுப்பானியாவின் பார்செலோனாவில் ஒரு கல்லூரியில் சில காலம் படிக்க சிலகாலம் வெளிநாடு சென்றார். இந்த பயணத்தின் போது எசுப்பானிய மொழியில் முழுமையாக மூழ்கிப் போவதற்கான வாய்ப்பு இவருக்குக் கிடைத்தது.  
*ஷட்டர் மீ* நவம்பர் 15, 2011 அன்று வெளியிடப்பட்டது. அதன் பின்னர், *அன்ரிவீல் மீ* (பிப்ரவரி 5, 2013 அன்று வெளியிடப்பட்டது) , *இக்னைட் மீ* (பிப்ரவரி 4, 2014 அன்று வெளியிடப்பட்டது) ஆகியவை வெளியிடப்பட்டுள்ளன. *ஷட்டர் மீ* தொடர்களான *டெஸ்ட்ராய் மீ* மற்றும் *பிராக்சர் மீ* என்ற இரண்டு மின் புத்தகங்களும் இவரது கணக்கில் உள்ளன. *ஷட்டர் மீ* படத்திற்கான திரைப்பட உரிமைகள் 20ஆம் சென்சுரி பாக்ஸ் என்ற திரைப்பட நிறுவனத்தால் வாங்கப்பட்டுள்ளன.  
ஆகஸ்ட் 2016 இல், மாஃபி மேலும், ஒரு புனைகதையை வெளியிட்டார். ஏப்ரல் 2017 இல், *ஷட்டர் மீ* புத்தகத்தில் இடம்பெற்ற அதே பாத்திரங்களைத் தொடர்ந்து *ஷட்டர் மீ யுனிவர்ஸ்* என்ற மற்றொரு முத்தொகுப்பை இவர், அறிவித்தார். அதில் முதல் தொகுப்பான *ரெஸ்டோர் மீ* மார்ச் 6, 2018 அன்று வெளியிடப்பட்டது.  
மாஃபியின் அடுத்த புத்தகம், *எ வெரி லார்ஜ் எக்ஸ்பான்ஸ் ஆஃப் சீ*, அக்டோபர் 16, 2018 அன்று வெளியிடப்பட்டது. இது இளைஞர்களின் இலக்கியத்திற்கான 2018 தேசிய புத்தக விருதுக்கு நீண்டகாலமாக பட்டியலிடப்பட்டது.
# தஹெரே மாஃபி

## சுயசரிதை

### சொந்த வாழ்க்கை

மாஃபி தற்போது கலிபோர்னியாவின் எர்வின் நகரில் வசித்து வருகிறார். அங்கு இவர் தொடர்ந்து எழுதி வருகிறார். இவர் ஒரு முஸ்லிம். 2013 இல் இவர் எழுத்தாளர் ரான்சம் ரிக்ஸ் என்பவரை மணந்தார். மார்ச் 2017 இல், தான் கருவுற்று இருப்பதாக டிவிட்டர் மூலம் அறிவித்தார். இவருக்கு லயலா என்ற மகள் 2017 மே 30 அன்று பிறந்தாள் .
# டப்டெலின்

**டப்டெலின்** (*Tuftelin*) என்பது பல் பற்சிப்பியில் காணப்படும் அமில பாஸ்போரிலேட்டட் கிளைகோபுரதம் ஆகும். மனிதர்களில், டப்டலின் புரதம் *TUFT1* எனும் மரபணுவின் வெளிப்பாட்டால் உற்பத்தியாகிறது.
# டப்டெலின்

## வகைப்பாடு

இரண்டு வகையான பற்சிப்பி புரதங்கள் உள்ளன: அமெலோஜெனிசு & நானோமெலோஜெனின்சு. டப்டெலின் நானோமெலோஜெனின்சு வகையினைச் சார்ந்தது.
# டப்டெலின்

## செயல்பாடு

இந்த புரதம் அமெலோஜெனீசிசின் போது குறுகிய காலத்தில் உருவாகிறது. டப்டெலின்களின் செயல்பாடு சர்ச்சையில் உள்ளது. ஆனால் பல் வளர்ச்சியின் போது பற்சிப்பியின் கனிம மயமாக்கல் செயல்முறையைத் தொடங்க இது காரணமாக உள்ளதாக முன்மொழியப்பட்டது.  
பற்சிப்பியில் உள்ள மற்ற குறிப்பிடத்தக்கப் புரதங்கள் அமீலோஜெனின்கள், எனாமெலின்கள், மற்றும் அமீலோபிளாஸ்டின்கள்.
# டப்டெலின்

## ஆராய்ச்சி

டப்டெலின் (TUFT1)க்கான மனித குறியாக்க மரபணு எருசலம் எபிரேய பல்கலைக்கழகத்தின் ஹடாசா மருத்துவ பள்ளியின் பல் மருத்துவத்துறைப் பேராசிரியர்கள் டேனி டாய்ச் மற்றும் அஹரோன் பால்மன் நகலாக்கம் செய்தனர்.
# டப்டெலின்

## இடைவினைகள்

ட்ப்டெலின் TFIP11வுடன் இடைவினைகள் புரிவதாக அறியப்படுகிறது.
# சீதளநாதர் கோயில்

**சீதளநாதர் கோயில்** (**Sheetal Nath Mandir**) இந்தியாவின் ஜம்மு காஷ்மீர் ஒன்றியப் பகுதியின் தலைநகரான சிறிநகரில் அமைந்துள்ளது. இக்கோயில் சிவபெருமானுக்கு அர்ப்பணிக்கப்பட்டதாகும். 1990-இல் காஷ்மீரில் வாழ்ந்து கொண்டிருந்த காஷ்மீர பண்டிதர்களில் 219 பேரை தீவிரவாதிகள் இனப்படுகொலை செய்தனர். இதனால் இக்கோயில் கடந்த 1990 ஆண்டிலிருந்து 31 ஆண்டுகளாக மூடப்பட்டிருந்தது. இக்கோயிலை வசந்த பஞ்சமி திருநாளான, 16 பிப்ரவரி 2021 அன்று பக்தர்களின் வழிபாட்டிற்கு மீண்டும் திறக்கப்பட்டது. இக்கோயிலை சனாதன தர்ம சீதள நாதர் ஆஸ்சிரம சபையினர் நிர்வகிக்கின்றனர். இக்கோயிலை மீண்டும் திறந்து இந்துக்கள் வழிபட உள்ளூர் இசுலாமிய காஷ்மீர் மக்கள் உதவினர்.
# மெய்நிகர் மிருகக்காட்சிசாலை

பதிலாக ஒரு மெய்நிகர் மிருகக்காட்சிசாலையில் கட்டுரைகள் மற்றும் புகைப்படங்கள் கண்காட்சியாக இருக்கும். பல மெய்நிகர் உயிரியல் பூங்காக்கள் உருவாக்கப்பட்டுள்ளன. பெரும்பாலானவை சிறியவை மற்றும் குறிப்பிடத்தக்க கூடியதாக இல்லாதபோதிலும் சிலவற்றில் நூற்றுக்கணக்கான கண்காட்சிகள் உள்ளன.  
இந்த திட்டங்களில் பல விலங்குகளின் புகைப்படங்கள் அல்லது விலங்கு பொருட்களின் விற்பனையில் கவனம் செலுத்துகின்றன. சில மெய்நிகர் உயிரியல் பூங்காக்கள் கல்வி சார்ந்தவையாக உள்ளன. உலகளாவிய வலையில் உள்ள உயிரியல் பூங்காக்கள் விலங்கு தகவல்களின் நல்ல ஆதாரங்களாக உள்ளன.
# மெய்நிகர் மிருகக்காட்சிசாலை

## வரலாறு

முதல் மெய்நிகர் மிருகக்காட்சிசாலை 1994இல் கென் போஷெர்ட், டி.வி.எம் என்பவரால் உருவாக்கப்பட்டது. விலங்குகளைப் பற்றியும் அவற்றை எவ்வாறு பராமரிப்பது என்பதையும் மக்களுக்குத் தெரிவிக்கும் ஒரு வழியாக போஷெர்ட் தனது தளத்தை உருவாக்கினார். இவரது தளத்தைக் கல்வி உலகம் மற்றும் "வலை 100" அங்கீகரித்துள்ளது.  
2017இல் ஹரி குண்டுரு சூப்டிக்சு, என்ற நவீன மெய்நிகர் பூங்காவினை உருவாக்கினார். இதில் விலங்குகள் மற்றும் டைனோசர்களைப் பற்றிய விலங்கியல் ஆதரவு தகவல்களை நாம் காணலாம். மேலும் இதேபோல், சூப்டிக்சு உயிரியல் பூங்கா ஒரு கோப்பகமாகும்; இங்கு நாம் உயிரியல் பூங்காக்கள், மீன்வளங்கள், வனவிலங்கு சரணாலயங்கள் மற்றும் உலகெங்கிலும் உள்ள பிற விலங்கியல் அமைப்புகளைக் காணலாம்.
# மெய்நிகர் மிருகக்காட்சிசாலை

## நோக்கம்

மெய்நிகர் உயிரியல் பூங்காக்களின் செல்லுபடியாகும் தன்மை சில எதிர்ப்பை சந்தித்தது. இருப்பினும், பலர் மெய்நிகர் உயிரியல் பூங்காக்கள் பாதுகாப்பிற்கான எதிர்கால வழி என்று கருதுகின்றனர். மிருகக்காட்சிசாலைகள் காட்டு விலங்குகளைப் பிடிப்பது மற்றும் வைத்திருப்பது தொடர்பான நெறிமுறை சிக்கல்களை எதிர்கொண்டுள்ளன. மெய்நிகர் உயிரியல் பூங்காக்கள் பழக்கவழக்கங்கள் அல்லது சுற்றுச்சூழல் அமைப்புகளுக்கு எந்தவித இடையூறும் இல்லாமல் தகவல்களையும் அனுபவத்தையும் வழங்க முடியும். உயிரியல் பூங்கா விக்டோரியாவின் கருத்துப்படி, ஒரு மிருகக்காட்சிசாலையின் நோக்கம் வனவிலங்கு அனுபவம், கல்வி, பாதுகாப்பு மற்றும் ஆராய்ச்சி மையங்களாக இருக்க வேண்டும் என்பதே. மெய்நிகர் உயிரியல் பூங்காக்கள் கல்வி மற்றும் ஆராய்ச்சி போன்ற நோக்கங்களுக்கானது இவை விலங்குகளின் வாழ்க்கையில் சிறிதளவு தாக்கத்தையும் ஏற்படுத்தாது.
# நான்காம் தாலமி

**நான்காம் தாலமி** (**Ptolemy IV Philopator**)(பிறப்பு:கிமு 244 – இறப்பு:கிமு 204), பண்டைய எகிப்தை ஆண்ட கிரேக்க தாலமி வம்சத்தின் மன்னர் ஆவார். இவர் எகிப்தை கிமு 221 முதல் கிமு 204 முடிய 17 ஆண்டுகள் ஆண்டார்.
# நான்காம் தாலமி

## தபோசிரிஸ் மக்னா நகரத்தை நிறுவுதல்

பார்வோன் இரண்டாம் தாலமி மற்றும் நான்காம் தாலமி, வடக்கு எகிப்தில் உள்ள அலெக்சாந்திரியா நகரத்திற்கு வெளிப்புறத்தில் ஒசிரிசு கடவுள் வழிபாட்டிற்கு கோயில் கட்டவும், சமயச் சடங்குகள் நடத்தவும் கிமு 280-270களில் தபோசிரிஸ் மக்னா எனும் புதிய நகரத்தை நிறுவினர்.
# நான்காம் தாலமி

## தபோசிரிஸ் மக்னா நகரத்தை நிறுவுதல்

### அகழாய்வுகள்

பிப்ரவரி, 2021-இல் அலெக்சாந்திரியா நகரத்திற்கு வெளிப்புறத்தில் அமைந்த பண்டைய தபோசிரிஸ் மக்னா நகரத்தில் நடைபெற்ற அகழாய்வில், 2,000 ஆண்டுகள் பழமையான, தாலமி வம்ச காலத்து, 16 மம்மிகள் கண்டுபிடிக்கப்பட்டது. இதில் இரண்டு மம்மிகளின் வாயில் தங்க நாக்குகள் இருந்தது கண்டுபிடிக்கப்பட்டது. பண்டைய எகிப்தியர்கள் இறப்பிற்கு பிந்தைய வாழ்க்கையின் போது எகிப்தியக் கடவுள் ஒசிரிசுடன் பேசுவதற்காக இந்த நாக்கு பொருத்தியதாக அறியப்படுகிறது.
# நான்காம் தாலமி

## நான்காம் சிரியா போர் (கிமு 219–217)

கிமு 221-இல் செலூக்கியப் பேரரசர் மூன்றாம் ஆண்டியோசூஸ் தாலமி பேரரசின் பகுதியான சிரியா மீது போர் தொடுத்தார். 217 -இல் நடைபெற்ற பெரும் போரில் நான்காம் தாலமி, செலூக்கியப் படைகளை வீழ்த்தி மூன்றாம் ஆண்டியோசூசுடன் அமைதி உடன்படிக்கை செய்து கொண்டார்.
# மைத்ரி பாக்

## ஈர்ப்புகள்

எஃகு நகர ஆண்கள் தங்கள் குடும்பத்தினருடன் எஃகு தயாரிப்பின் கடுமையிலிருந்து விடுபட, மைத்ரி பாக் பொழுதுபோக்குக்கிற்கான சரியான தேர்வாக உள்ளது. நாட்டின் மிகப் பெரிய இசை நீரூற்று மைத்ரி பாக் அழகைக் கூட்டுகிறது. இது ஏற்கனவே நன்கு அமைக்கப்பட்ட பசுமையான புல்வெளிகளைக் கொண்டுள்ளது. செயற்கை ஏரி, பொம்மை ரயில் மற்றும் பிரகதி மினார் ஆகியவற்றில் படகு வசதி எஃகு ஆலை மற்றும் சுற்றுப்புறங்களின் பரந்த காட்சியைக் காண வழிவகுக்கிறது.  
இதுவே இந்தப் பகுதியின் மிகப்பெரிய மிருகக்காட்சிசாலையாகும். இங்கு கீழ்க்கண்ட விலங்குகள் உள்ளன.  
- புலி
- சிங்கம் (கலப்பின)
- சிறுத்தை
- புள்ளிமான்
- கடமான்
- ரோஸ் கூழைக்கிடா
- பஞ்சவர்ண கிளி
- சிங்கவால் குரங்கு
# மைத்ரி பாக்

## ஈர்ப்புகள்

### கட்டண இடங்கள்

- செயற்கை ஏரியில் படகு சவாரி
- பொம்மை ரயில்
# விக்கிப்பீடியா:கட்டுரை ஆழம்

**கட்டுரை தொகுப்பின் ஆழம்** என்று விக்கிப்பீடியாவில் அறியப்படுவது, ஒரு விக்கிப்பீடியக் கட்டுரையின் தரத்தை நிர்ணயிக்க பயன்படும் அளவீடாகும். இந்த அளவீடு ஒரு கட்டுரை எத்தனை முறை புதுப்பிக்கப்படுகிறது என்பதை பொருத்து அமைகிறது
# விக்கிப்பீடியா:கட்டுரை ஆழம்

## விளக்கம்

அதிகமான தொகுப்புகளையும் ஆதரவு பக்கங்களையும் கொண்ட கட்டுரையானது அடிக்கடி புதிப்பிக்கப்படும் கட்டுரையாக கணக்கிடப்படுகிறது. தற்போதுள்ள விக்கிப்பீடியாக்களில் ஆழக்கணக்கீடு பின்வருமாறு கணக்கிடப்படுகிறது.  
:<math>\text{Depth}=\frac{\text{Edits}}{\text{Articles}}\cdot \frac{\text{Non-Articles}}{\text{Articles}}\cdot \( 1-\frac{\text{Articles}}{\text{Total}} \)</math>  
இந்த சூத்திரத்தை எளிமையாக எழுதுவது என்றால் கீழ்வருமாறு எழுதலாம்.  
:<math>\text{Depth}=\frac{\text{Edits}}{\text{Total}}\cdot \( \frac{\text{Non-Articles}}{\text{Articles}} \)^{2}</math>  
இங்கு **கட்டுரைகள் அல்லாதவை** என்று அறியப்படுவன பேச்சு பக்கங்கள், மாற்று இணைப்புகள், புகைப்படங்கள், வார்ப்புருக்கள், பகுப்புகள், பயனர் பக்கங்கள் ஆகியவற்றைக் குறிக்கும்.  
**மொத்தம்** என்று அறியப்படுவது கட்டுரைகள் மற்றும் அவை அல்லாதவையின் கூட்டுத்தொகையாகும். இருப்பதிலேயே, அதிகம் ஆழம் கொண்டது ஆங்கில விக்கிப்பீடியா. அதன் ஆழம் = 1051 = 19.02 × 55.28.  
அதேபோல் மிகக்குறைவான ஆழம் கொண்டது இலடின் விக்கிப்பீடியா. அதன் ஆழம் 0.002.
# மணிப்பூர் தமிழ்ச் சமூகம்

**மணிப்பூர் தமிழ் சமூகம்** (*Manipur Tamil community*) வடகிழக்கு இந்திய மாநிலமான மணிப்பூரில் வசிக்கும் தமிழர்களைக் குறிக்கிறது. இம்மாநிலத்தில் தமிழர்கள் அதிகம் உள்ளனர். பெரும்பாலும் மியான்மர் நாட்டு எல்லைக்கு அருகில் இவர்கள் குவிந்துள்ளனர். குறிப்பாக மியான்மர் நாட்டு எல்லைக்கருகில் அமைந்துள்ள மோரே நகரில் மட்டும் 17000 தமிழர்கள் வசிக்கின்றனர். மணிப்பூரில் வசிக்கும் தமிழர்களுக்கு மியான்மரில் உறவினர்கள் மற்றும் வணிக தொடர்புகள் உள்ளன. இத்தொடர்புகள் எல்லை தாண்டிய வர்த்தகத்தை எளிதாக்கும் ஒரு மதிப்புமிக்க வலையமைப்பாகும்.
# மணிப்பூர் தமிழ்ச் சமூகம்

## வரலாறு

வங்கிகள், கடைகள் மற்றும் தொழிற்சாலைகளை பெருந்தலைவர் நே வின் தேசியமயமாக்கியபோது பர்மாவிலிருந்து தமிழர்கள் மீண்டும் இந்தியாவுக்கு வந்தனர். அவர்களில் சிலர் தமிழ்நாட்டிலிருந்த அகதி முகாம்களில் தஞ்சமடைந்து வாழ்ந்து வந்தனர். வாழ்க்கையை மிகவும் கடினமாக உணர்ந்த சிலர் நிலம் வழியாக பர்மாவுக்குத் திரும்ப முடிவு செய்தனர். எல்லை நகரமான மோரேயில் பர்மிய குடியேற்றம் இருந்ததால் அவர்கள் மீண்டும் பர்மாவுக்குள் செல்ல முடியாமல் தடுத்து நிறுத்தப்பட்டனர். இதன் விளைவாக இவர்கள் அங்கேயே குடியேறி விட்டனர்.  
1992 ஆம் ஆண்டில் குக்கி இன போராளிகள் தமிழர்களின் வர்த்தகத்திற்கு அதிக வரி விதிக்க முயன்றதன் காரணமாக தமிழ் மற்றும் குக்கி சமூகங்களுக்கு இடையே மோதல்கள் ஏற்பட்டன.  
மணிப்பூர் அரசுக்குச் சொந்தமான சிறீ அங்காள பரமேசுவரி சிறீ முனீசுவரர் கோயில் அமைந்துள்ள நிலத்தை மியான்மருக்கு விட்டுக்கொடுப்பதைத் தடுக்கும் சட்டப் போரில் மிக சமீபத்தில் தமிழ் சமூகம் ஈடுபட்டது. இந்த கோவிலின் வாயில்களில் ஒன்று பர்மிய பிரதேசத்தில் உள்ளது.
# மணிப்பூர் தமிழ்ச் சமூகம்

## சமயம்

சிறீ அங்காள பரமேசுவரி சிறீ முனீசுவரர் கோயில் தவிர வீரமாகாளி கோவில், சிறீ பத்ரகாளி கோவில், சிறீ பெரியபாளையத்தம்மன் கோவில் முதலான கோவில்கள் மோரே நகரில் அமைந்துள்ளன. தமிழ் இசுலாமியர்களுக்கான தமிர் இ மில்லத் பள்ளிவாசல் ஒன்றும் தமிழ் கிறித்துவர்களுக்கான புனித சியார்ச்சு பேராலயம் ஒன்றும் மோரே நகரத்தில் அமைந்துள்ளன.  
காஞ்சி காமகோடி பீடம் மணிப்பூரில் தொடர்ந்து ஆன்மீகப் பணிகளை மேற்கொண்டு வருகிறது.
# மணிப்பூர் தமிழ்ச் சமூகம்

## பொழுதுபோக்கு அம்சங்கள்

கடந்த சில ஆண்டுகளாக தமிழ் மொழித் திரைப்படங்கள் மெல்ல மெல்ல இங்கு பிரபலமடைந்து வருகின்றன. தனிநாடு கோரிக்கைக்காக போராடிவரும் காங்லிபெக் மக்கள் புரட்சி அமைப்பு போராளிகள் இந்தி மொழி திரைப்படங்களை தடை செய்தது இதற்குக் காரணமாகும்.
# மதுரை பொண்ணு சென்னை பையன்

**மதுரை பொண்ணு சென்னை பையன்** (*Madurai Ponnu Chennai Paiyan*) என்பது 2008ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். ஏ. சி. ராஜசேகரன் இயக்கிய இப்படத்தில் எஸ். எஸ். ஆர் பங்கஜ் குமார், தேஜமாய் ஆகியோர் முக்கிய வேடங்களில் நடித்துள்ளனர், ஆர். சுந்தர்ராஜன், மனோபாலா, சந்தான பாரதி, அருண் பாண்டியன், நிழல்கள் ரவி, கராத்தே ராஜா, பாண்டு, எஸ். பி. முத்துபாரதி ஆகியோர் துணை வேடங்களில் நடித்துள்ளனர். எஸ். பி. முத்துபாரதி மற்றும் பி. தமிழ்ச்செல்வி ஆகியோர் தயாரித்த இப்படத்திற்கு கண்மணி ராஜா இசை அமைத்துள்ளார். படமானது 2008 இல் வெளியானது.
# மதுரை பொண்ணு சென்னை பையன்

## நடிகர்கள்

- எஸ். எஸ். ஆர் பங்கஜ் குமார் சூரியாவாக
- தேஜமாய் விசாவாக (விசாலாட்சி)
- ஆர். சுந்தர்ராஜன் மன்மதராஜனாக
- மனோபாலா பாலா நாயராக
- சந்தான பாரதி மருத்துவராக
- அருண் பாண்டியன் விசாவின் உறவினராக
- நிழல்கள் ரவி பாலனாக
- கராத்தே ராஜா மருதுபாண்டியாக
- பாண்டு மருத்துவராக
- எஸ். பி. முத்துபாரதி விசாவின் உறவினராக
- கோவை செந்தில் உணவக உரிமையாளராக
- நெல்லை சிவா கணித ஆசிரியர்
- பயில்வான் ரங்கநாதன்
- முத்துக்காளை முத்துக்காளையாக
- சிவநாராயணமூர்த்தி உணவக உரிமையாளராக
- மாஸ்டர் பரத் நண்டுவாக
- விஜய் கணேஷ் வைத்தியநாதன்
- சபிதா ஆனந்த் மீனாட்சியாக
- சாந்தி ஆனந்த் மாமியாக
- டி. ஆர். லதா சூரியாவின் பாட்டியாக
- முத்து பிரகாஷ் மதனாக
- நிஜின் அமித்தாக
- அன்பரசன் அன்பாக
- லட்சுமிசிறீ பிரசாத் கமலாவாக
- சர்மிளா அம்பிகாவாக
- டி. ராஜா விருந்தினர் தோற்றறத்தில்
- லக்சா சிறப்புத் தோற்றத்தில்
- பாரதி சிறப்புத் தோற்றத்தில்
- வினுதா லால் சிறப்புத் தோற்றத்தில்
# மதுரை பொண்ணு சென்னை பையன்

## தயாரிப்பு

வேலு தேவர் பிலிம்ஸ் பதாகையின் கீழ் *அறிமுக இயக்குநர் ஏ. சி. ராஜசேகரன்* *மதுரை பொண்ணு சென்னை பையன்* படத்தின் வழியாக இயக்குநராக அறிமுகமானார். எஸ். எஸ். ராஜேந்திரனின் பேரனான, எஸ். எஸ். ஆர். பங்கஜ் குமார், முன்னாள் நகைச்சுவை நடிகை பிந்துகோசின் பேத்தி தேஜமாய் ஆகியோர் முதன்மை பாத்திரங்களில் நடிக்க ஒப்பந்தம் செய்யபட்டனர்.
# மதுரை பொண்ணு சென்னை பையன்

## இசை

திரைப்பட பின்னணி இசை, பாடல் இசை ஆகியவற்றை இசையமைப்பாளர் கண்மணி ராஜா அமைத்தார். இசைப்பதிவில் எட்டு பாடல்கள் உள்ளன.
# அசிதாலியா குன்றுகள்

**அசிதாலியா குன்றுகள்** (*Acidalia Colles*) என்பவை செவ்வாய் கோளில் அமைந்துள்ள குன்றுகளின் குழுவுக்கு வைக்கப்பட்டுள்ள பெயராகும். செவ்வாய் கோளின் 50.9 ° வடக்கு அட்சரேகை மற்றும் 23.1 ° மேற்கு தீர்க்கரேகையில் அமைந்துள்ள மரே அசிடாலியம் நாற்கர வரைபடத்தில் இந்த குன்றுகளின் குழு காணப்படுகிறது. சுமார் 360 கி.மீ நீளம் கொண்ட இக்குன்று மரபுவழியான எதிரொளித் திறன் அடிப்படையில் பெயரிடப்பட்டது. குன்று என்ற சொல் சிறிய மலை அல்லது குமிழ் என்ற பொருளில் இங்கு பயன்படுத்தப்படுகிறது.
}}
# பா. ர. பழனிச்சாமி

**பா .ர. பழனிச்சாமி** (*Pa. Ra. Palanisamy*) என்பது 2010 ஆம் ஆண்டு வெளியானதமிழ் பரபரப்புத் திரைப்படம் ஆகும். எம். முத்துரத்னம் இயக்கிய இப்படத்தில் மூகூர் சுந்தர், அஸ்வின், சீனிவாச ராவ், மீனாட்சி கைலாஷ் ஆகியோர் முக்கிய கதாபாத்திரங்களில் நடித்துள்ளனர். இதில் அலெக்ஸ், கராத்தே ராஜா, பாண்டு, பாலா சுப்பிரமணி ஆகியோர் துணை வேடங்களில் நடித்துள்ளனர். பி. தங்கவேல் தயாரித்த இப்படத்திற்கு, தினா இசை அமைத்துள்ளார். படமானது 11 சூன் 2010 அன்று வெளியானது.
# பா. ர. பழனிச்சாமி

## நடிகர்கள்

- மூகூர் சுந்தர் பா. ர. பழனிச்சாமியாக
- அஸ்வின் சின்னாவாக
- சீனிவாச ராவ் பிராபகராக
- மீனாட்சி கைலாஷ் மகேஸ்வரியாக
- அலெக்ஸ் வைத்தீஸ்வரன்
- கராத்தே ராஜா ஜான்சனாக
- பாண்டு
- பாலபுப்பிரமணி முரளீதரனாக
- சிசர் மனோகர் நாகராஜனாக
- முத்துக்காளை தலைமைக் காவலர் சுனாமியாக
- நதிஷ் காவலராக
- விஜய் கணேஷ் காவலராக
- பேபி பூஜாசிறீ
- நெல்லை சிவா
- கோவை செந்தில்
- தேனி முருகன்
- ரஞ்சன்
- சீலா
- இலட்சுமி
- சுஜிபாலா சிறப்புத் தோற்றத்தில்
- பிரபுதேவா சிறப்புத் தோற்றத்தில்
- ராஜூ சுந்தரம் சிறப்புத் தோற்றத்தில்
# பா. ர. பழனிச்சாமி

## தயாரிப்பு

1000 க்கும் மேற்பட்ட படங்களில் நடன இயக்குநராக பணியாற்றிய மூத்த நடனக் கலைஞர் முகூர் சுந்தர், *பா. ர. பழனிசாமி படத்தின்* மூலம் நடிகராக அறிமுகமானார் *.* தங்கம் ரியல் பிக்சர்ஸ் பதாகையின் கீழ் தயாரிக்கப்பட்ட இப்படத்தில் சீனிவாச ராவ், மீனாட்சி கைலாஷ் ஆகியோர் முக்கியக் கதாபாத்திரத்தில் நடிக்க தேர்வு செய்யப்பட்டனர், பாண்டு, அலெக்ஸ், கராத்தே ராஜா ஆகியோர் துணை நடிகர்களாக நடித்தனர். படத்திற்கான இசையை தினா அமைத்தார். சுரேஷ் தேவராஜ் கதை, திரைக்கதையை எழுதியுள்ளார். இந்த படத்தில் முகூர் சுந்தரும் அவரது மகன்களான பிரபுதேவா, ராஜூ சுந்தரம் ஆகியோர் நடனமாடியுள்ளனர். இதை நடன இயக்குநர் ஸ்ரீதர் அமைத்தார்.
# பா. ர. பழனிச்சாமி

## இசை

திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் தினா அமைத்தார். 2010 இல் வெளியான இந்த இசைப்பதிவில், சுரேஷ் தேவராஜ் எழுதிய ஆறு பாடல்கள் உள்ளன.
| 1 | "இன்டர் சிட்டி" | ஹரிசரண் | 4:34 |  |
| --- | --- | --- | --- | --- |
| 2 | "மாலை நேர சூரியன்" | எஸ். பி பவன் | 1:43 |  |
| 3 | "நெஞ்சுக்குள் மரியாள்" | பென்னி தயாள், பிரியா இமேஷ் | 4:38 |  |
| 4 | "நேற்று அது உனக்கு" | தினா | 5:00 |  |
| 5 | "சிங்கரிமாவா சிங்ககுட்டி" | முகேஷ், சின்னப்பொண்ணு | 4:37 |  |
| 6 | "தேடிவந்தேன்" | சங்கர் மகாதேவன், மாலதி லட்சுமணன் | 4:14 | } |
# பா. ர. பழனிச்சாமி

## வெளியீடு

இந்த படம் சென்னை மண்டலத்தில் சராசரியான வசூலை ஈட்டியது.
# என் சமையலறையில் ஒரு யானை

**என் சமையலறையில் ஒரு யானை** (*An Elephant in my Kitchen*) என்ற புத்தகத்தை
லண்டனில் பான் மேக்மில்லன் நிறுவனம் 2018 ஆம் ஆண்டு சூலை மாதம் வெளியிட்டது. இது தென்னாப்பிரிக்க எழுத்தாளரும் இயற்கைப் பாதுகாவலருமான பிரான்சுவா மால்பி-அந்தோணி எழுத்தாளர் கட்ஜா வில்லெம்சனுடன் இணைந்து எழுதிய முதல் புத்தகமாகும்.  
2012இல் மரணமடைந்த தென்னாப்பிரிக்காவின் குவாசுலு நடால் துலா துலா தனியார் விளையாட்டு ரிசர்வ் நிறுவனத்தைத் தொடர்ந்து நிர்வகித்து வந்த லாரன்ஸ் அந்தோணியின் மரணத்திற்குப் பிறகு பிரான்சுவா மால்பி-அந்தோணியின் கண்களிலிருந்து இந்த கதை சொல்லப்படுகிறது. மேலும் லாரன்ஸ் அந்தோணி 2009இல் வெளியிட்ட *தி எலிபேண்ட் விஸ்பரின்* தொடர்ச்சியாகக் கருதப்படுகிறது.  
இந்த புத்தகம் 2018இல் பல வாரங்களாகத் தென்னாப்பிரிக்காவில் விற்பனையில் முதலிடத்தில் இருந்தது. ஐக்கிய இராச்சியம், ஆத்திரேலியா, நியூசிலாந்து மற்றும் இந்தியாவிலும் இந்தப் புத்தகம் விற்கப்பட்டது. இந்த புத்தகம் கனடாவிலும் அமெரிக்காவிலும் நவம்பர் 2018இல் அறிமுகப்படுத்தப்பட்டது.
# லீலா கலீத்

**லீலா கலீத்** (Leila Khaled) (பிறப்பு:1944 ஏப்ரல் 9) ஒரு பாலத்தீன ஏதிலியாவார். மேலும், இவர் பாலத்தீன விடுதலைக்கான மக்கள் முன்னணியின் உறுப்பினராகவும் இருக்கிறார்.  
1969 ஆம் ஆண்டில் திரான்ஸ் வேர்ல்ட் விமான நிறுவனத்தின் "விமானம் 840"ன் கடத்தலில் இவரது பங்கிற்காகவும், அடுத்த ஆண்டு ஜோர்தானில் நடந்த உள்நாட்டுப் போரான "கருப்பு செப்டம்பர்" பிரச்சாரத்தின் ஒரு பகுதியாகவும் , நியூயார்க் நகரத்திற்கு சென்ற மூன்று விமானங்களையும் இலண்டனுக்குச் சென்ற ஒரு விமானத்தையும் கடத்தி ஜோர்தான் அருகிலுள்ள தொலைதூர பாலைவன வான்வழிப் பகுதியான டாசன் என்ற இடத்தில் தரையிறக்கிய ச்ம்பவத்திலும் http://news.bbc.co.uk/onthisday/hi/dates/stories/september/12/newsid_2514000/2514929.stm இவர் மக்கள் கவனத்திற்கு வந்தார். ஒரு விமானத்தை கடத்திச் சென்ற முதல் பெண்ணான, இவர், பிற பாலத்தீன விடுதலைக்கான மக்கள் முன்னணி (பி.எஃப்.எல்.பி) உறுப்பினர்களால் கடத்தப்பட்ட பணயக்கைதிகளுக்கான பரிமாற்றத்தில் விடுவிக்கப்பட்டார்.
# லீலா கலீத்

## ஆரம்ப கால வாழ்க்கை

கட்டளைப் பாலத்தீனின் கைஃபாவில் அரபு பெற்றோருக்கு கலீத் பிறந்தார். இவரது குடும்பம் 1948 ஏப்ரல் 13 அன்று லெபனானுக்கு தப்பி ஓடியது. 1948 பாலத்தீனிய வெளியேற்றத்தின் ஒரு பகுதியாக, தனது தந்தையை விட்டு வெளியேறினார். தனது 15 வயதில், தனது சகோதரரின் அடிச்சுவடுகளைப் பின்பற்றி, பான்-அரபு இயக்கத்தில் சேர்ந்தார். அரபு தேசியவாத இயக்கம் முதலில் 1940களின் பிற்பகுதியில் ஜோர்ஜ் ஹபாஷ் என்பவரால் நிறுவப்பட்டது. பின்னர் இவர், அமெரிக்க பெய்ரூட் பல்கலைக்கழகத்தில் மருத்துவ மாணவரானார். இந்த இயக்கத்தின் பாலத்தீன கிளை 1967 ஆறு நாள் போருக்குப் பின்னர் பாலத்தீன விடுதலைக்கான மக்கள் முன்னணியாக மாறியது.  
கலீத் குவைத்தில் கற்பிப்பதற்காக சிறிது காலம் தங்கியிருந்தார். மேலும் இவரது சுயசரிதையில், ஜான் எஃப். கென்னடி படுகொலை செய்யப்பட்டதாகக் கேள்விப்பட்ட நாளில் தான் அழுததை விவரித்தார்.
# லீலா கலீத்

## விமானக் கடத்தல்கள்

விடுவிக்கப்பட்ட பின்னர் திமிஷ்குவில் கலீத்]]
1969 ஆகத்து 29 அன்று, உரோமிலிருந்து டெல் அவீவ் செல்லும் வழியில் திரான்ஸ் வேர்ல்ட் விமான நிறுவனத்தின் விமானம் 840 என்பதை கடத்திச் சென்ற அணியின் ஒரு பகுதியாக இவர் இருந்தார். போயிங் 707 ஐ திமிஷ்குவிற்கு திருப்பினார். சில ஊடக ஆதாரங்களின்படி, அமெரிக்காவின் இசுரேலிய தூதராக இருந்த இட்சாக் ராபின் விமானத்தில் இருப்பார் என்று பாலத்தீன விடுதலைக்கான மக்கள் முன்னணியின் தலைமை நினைத்தது. ஆனால் அவர் அதில் பயணம் செய்யவில்லை. இசுரேலின் கைஃபா நகர் மீது பறக்க விமானிக்கு உத்தரவிட்டதாக கலீத் கூறுகிறார். இதன் மூலம் தான் பிறந்த இடத்தைப் பார்க்க முடிந்தது. விமானப் பயணிகளில் யாரும் காயமடையவில்லை. ஆனால் பயணிகள் இறங்கிய பின்னர், கடத்தல்காரர்கள் விமானத்தின் மூக்கு பகுதியை வெடிக்க வைத்தனர். இந்த கடத்தலுக்குப் பிறகு, இவர் ஏகே-47 துப்பாக்கியை பிடித்துக் கொண்டு கெஃபியா என்ற அரேபியத் தலை ஆடையை அணிந்திருக்கும் ஒரு புகைப்படம் ( எடி ஆடம்ஸ் என்பவர் எடுத்தது) பல பத்திரிக்கைகளில் வெளிவந்தது. இவர் மூக்கு மற்றும் கன்னத்தில் ஆறு பிளாஸ்டிக் அறுவை சிகிச்சை மேற்கொண்டுள்ளார். எதிர்காலத்தில் மேலும் கடத்தலில் பங்கேற்க இவ்வாறு செய்து கொண்டதாகக் கூறினார். ஏனெனில், தனது முகம் ஒரு குறியீடாக இருக்க இவர் விரும்பவில்லை.
# லீலா கலீத்

## விமானக் கடத்தல்கள்

### எல் அல் விமானம் 219 (1970)

செப்டம்பர் 6, 1970 இல், நிக்கராகுவா-அமெரிக்கரான பேட்ரிக் ஆர்கெல்லோ என்பவரும் சேர்ந்து, டாசன் கடத்தல்களின் ஒரு பகுதியாக ஆம்ஸ்டர்டாமில் இருந்து நியூயார்க் நகரத்திற்கு சென்ற எல் அல் விமானம் 219 ஐ கடத்த முயன்றனர். இது தொடர்ச்சியாக ஒரே நேரத்தில் நடைபெற்ற கடத்தல்களின் தொடர்ச்சியாகும். இசுரேலிய வான்படை வீரர்கள் ஆர்கெல்லோவைக் கொன்று, இறுதியில் இவரை கைது செய்த போது போது இந்தத் தாக்குதல் தோல்வியடைந்தது. அந்த நேரத்தில் அவர் இரண்டு கைக்குண்டுகளை வைத்திருந்தாலும், பொதுமக்கள் பயணம் செய்யும் விமானத்தில் பயணிகளை அச்சுறுத்த வேண்டாம் என்று மிகவும் கடுமையான அறிவுறுத்தல்களைப் பெற்றதாக கலீத் கூறினார்.  
விமானி விமானத்தை இலண்டனில் உள்ள ஹீத்ரோ விமான நிலையத்திற்கு திருப்பிவிட்டார். அங்கு கலீத் ஈலிங் காவல் நிலையத்திற்கு அனுப்பப்பட்டார். அக்டோபர் 1 ம் தேதி, கடத்தப்பட்ட பணயக்கைதிகளுக்கு ஈடாக பிரிட்டிசு அரசாங்கம் இவரை விடுவித்தது.
# லீலா கலீத்

## பிற்கால வாழ்வு

கலீத்]]
சிறைச்சாலையில் இவரது முதல் பார்வையாளரான, குடிவரவு அதிகாரி, இவர் ஏன் சரியான நுழைவு இசைவு இல்லாமல் நாட்டிற்கு வந்துள்ளார் என்பதை அறிய விரும்பியபோது, ஐக்கிய இராச்சியம் மீது தான் ஒரு பாசத்தை வளர்த்துக் கொண்டதாக கலீத் ஒரு நேர்காணல்களில் கூறியுள்ளார். ஈலிங்கில் தன்னைக் காப்பாற்றுவதற்காக நியமிக்கப்பட்ட இரண்டு பெண் காவலர்களுடன் இவர் ஒரு உறவை வளர்த்துக் கொண்டார். பின்னர் அவர்களுடன் தொடர்பிலிருந்தார். 2002 ஆம் ஆண்டின் பிற்பகுதி வரை கலீத் தொடர்ந்து இங்கிலாந்துக்குச் சென்று வந்தார். பெல்பாஸ்ட்டில் உள்ள பைல் அன் போபைலில் நடந்த ஒரு கூட்டத்தில் உரையாற்ற 2005 ஆம் ஆண்டில் பிரிட்டிசு தூதரகம் இவருக்கு நுழைவு இசைவு வழங்க மறுத்துவிட்டது. அங்கு இவர் ஒரு பேச்சாளராக அழைக்கப்பட்டார். இறுதியில் அவர் ஒரு காணொளி இணைப்பு மூலம் அங்குள்ளவர்களுடன் பேச முடிந்தது.  
மக்கள் ஜனநாயகக் கட்சியை (எச்.டி.பி) சுற்றியுள்ள குர்திஷ் அரசியல் இயக்கத்தையும் கலீத் ஆதரிக்கிறார். மேலும் பாலத்தீனிய மற்றும் குர்து மக்களின் இதேபோன்ற பிரச்சினையைக் கவனத்தில் கொண்டார் இவர் அரசியலிலும் ஈடுபட்டுள்ளார். பாலத்தீனிய தேசிய அமைப்பில் இடம்பெற்ற இவர், உலக சமூக மன்றத்தில் தவறாமல் தோன்றினார்.
# லீலா கலீத்

## திருமணம்

இவர் மருத்துவர் பயாஸ் ரஷீத் ஹிலால் என்பவரை திருமணம் செய்து கொண்டார். தற்போது, தங்களது இரு மகன்களான பாதர் மற்றும் பஷாருடன் ஜோர்தானின் அம்மானில் வசித்து வருகிறார். இவர் மதமற்றவர்.
# லீலா கலீத்

## ஆவணப்படம்

பலத்தீனிய திரைப்படத் தயாரிப்பாளர் லீனா மக்போல் இயக்கி *லீலா கலீத், ஹைஜாக்கர்* என்ற தலைப்பில் ஒரு திரைப்படம் எடுக்கப்பட்டது. இத் திரைப்படம் நவம்பர் 2005 இல் ஆம்ஸ்டர்டமில் நடந்த சர்வதேச ஆவணப்பட விழாவில் திரையிடப்பட்டது .
# லீலா கலீத்

## சுற்றுப்பயணம்

2011 ஆம் ஆண்டில், கலீத் சுவீடனில் ஒரு சுற்றுப்பயணத்தை மேற்கொண்டார். இதில் சுவீடனின் பொதுவுடைமைக் கட்சி மற்றும் சுவீடனின் தொழிலாளர்களின் மத்திய அமைப்பு ஆகியவற்றின் பொது தின ஆர்ப்பாட்டங்கள், ஒரு பொது கலைக்கூடம், சோடெர்டோர்ன் பல்கலைக்கழக கல்லூரி மற்றும் இடதுசாரிக் கட்சி ஏற்பாடு செய்த ஒரு கருத்தரங்கு ஆகியவை அடங்கும்.  
செப்டம்பர் 2020 நடுப்பகுதியில், பேராசிரியர் ரபாப் அப்துல்லாடி மற்றும் டாக்டர் டோமோமி கினுகாவா ஆகியோர் நடத்திய சான் பிரான்சிஸ்கோ மாநில பல்கலைக்கழகத்தில் மெய்நிகர் ஜூம் மாநாட்டில் "யூத வெறுப்பை முடிவுக்குக் கொண்டுவருங்கள்" என்ற தலைப்பில் இவர் பேச திட்டமிடப்பட்டது. முகநூல் நிறுவனம், ஜூம் வீடியோ கம்யூனிகேஷன்ஸுடன் சேர்ந்து, அமெரிக்க ஏற்றுமதி கட்டுப்பாடு, பொருளாதாரத் தடைகள் மற்றும் பயங்கரவாத எதிர்ப்புச் சட்டங்களை மேற்கோள் காட்டி காணொளி மாநாட்டில் தங்களது மென்பொருள் மற்றும் தளங்களைப் பயன்படுத்துவதைத் தடுத்தது.
# அஞ்சும் ஆனந்த்

**அஞ்சும் ஆனந்த்** (Anjum Anand) (பிறப்பு: ஆகஸ்ட் 15, 1971) பிரித்தானிய உணவு வகைகளைப் பற்றி எழுதும் எழுத்தாளரும் இந்திய உணவுமுறைகளின் தொலைக்காட்சி சமையல் நிகழ்ச்சி தொகுப்பாளரும் ஆவார். உடல்நல உணர்வுள்ள சமையல்காரருக்கு உணவளிக்கும் இந்திய சமையல் குறிப்புகளை உருவாக்கி எழுதிய முதல் எழுத்தாளர்களில் இவரும் ஒருவராக இருந்தார்.
# அஞ்சும் ஆனந்த்

## சுயசரிதை

அஞ்சும் ஆனந்த் இலண்டனில் வளர்ந்தார். ஆனால் ஜெனீவா, பாரிஸ், மத்ரித் ஆகிய நாடுகளிலும் படித்தும் வசித்தும் வருகிறார். இவர் பிரெஞ்சு, எசுப்பானியம் போன்ற மொழிகளை பேசுகிறார். இலண்டன், ஐரோப்பிய வணிக நிர்வாகப் பள்ளியிலிருந்து ஐரோப்பிய வணிக நிர்வாகத்தில் பட்டம் பெற்ற பிறகு, இந்திய சமையலில் ஆர்வத்தை வளர்த்துக் கொள்ள முடிவு செய்தார். குறிப்பாக, தனது சொந்த உணவை புத்துணர்ச்சியுடனும், இலகுவாகவும், எளிதாகவும் சமைத்தார். நியூயார்க்கிலுள்ள "கபே ஸ்பைஸ்", லாஸ் ஏஞ்சலஸிலுள்ள "மாண்ட்ரியன் உணவு விடுதி", புதுதில்லியில் உள்ள "பார்க் ராயல் விடுதி இந்திய உணவகம்" போன்ற புதுமையான உணவகங்களில் இவர் உலகம் முழுவதும் பணியாற்றியுள்ளார். மேலும் சில காலத்திற்கு கிழக்கு ஐரோப்பாவிலிருந்து தளவாடங்கள் இறக்குமதி செய்யும் ஒரு வணிகத்தையும் நடத்தினார்.  
பாரம்பரியமாக பணக்கார இந்திய உணவில் இருந்து ஆரோக்கியமான உணவுக்கு மாறுவது குறித்த இவரது கண்னோட்டம் வளர்ந்து வரும் போது இவருக்கு ஏற்பட்ட எடை பிரச்சினைகள் குறித்த தனிப்பட்ட அனுபவத்திலிருந்து வந்தது. இவரது உணவில் மாறுபட்ட பாரம்பரிய உணவுகள் இடம் பெற்றுள்ளன, ஆரோக்கியமான பொருட்களைக் கொண்டு குறைவான எண்ணெயுடன் உருவாக்கப்படுகின்றன. 25 வயதில் *இந்தியன் எவ்ரி டே: லைட் ஹெல்தி இந்தியன் ஃபுட்* என்ற இவரது முதல் புத்தகம் வெளியிடப்பட்டது. இது அமேசான்.காம் சிறந்த விற்பனையாளர்களின் பட்டியலில் முதலிடத்தைப் பிடித்தது .  
இவர் 2004 முதல் 2007 வரை யு.கே.டி.வி புட் என்ற தொலைக்காட்சியில் கிரேட் ஃபுட் லைவ் என்ற நிகழ்ச்சியின் வழக்கமான விருந்தினராக ஆனார். மேலும் பிபிசி டூ என்ற தொலைக்காட்சியில் ஒளிபரப்பான இந்தியன் ஃபுட் மேட் ஈஸி என்ற ஒளிபரப்பில் 2007 இல் தோன்றினார் . இவரது உச்சரிப்பும் சுறுசுறுப்பான விதமும் இவரை "பிரிட்டனில் உள்ள இந்திய உணவுகளைப் பற்றிய எழுத்தாளரான நிகல்லா லாசன்" என்று அழைக்கப்படுவதற்கு வழிவகுத்தது.  
2007 முதல் தி டைம்ஸ் இதழின் இணையப் உணவு பக்கங்களுக்கு வழக்கமான பங்களிப்பாளராக இருந்து வருகிறார். பலவிதமான ஆரோக்கியமான முன்கூட்டியே தயாராக இருக்கும் இந்திய உணவுகளை உருவாக்க இவர் "பேர்ட்ஸ் ஐ" என்ற நிறுவனத்தின் சமையல் ஆலோசகராக செயல்பட்டுள்ளார். செப்டம்பர் 2008 இல் இவர் *அஞ்சும்மின் நியூ இந்தியன்* என்ற தனது மூன்றாவது செய்முறை புத்தகத்தை வெளியிட்டார். அதைத் தொடர்ந்து நவம்பரில் ஒரு புதிய பிபிசி தொலைக்காட்சி தொடர் வெளியிடப்பட்டது. இந்திய உணவின் பிராந்திய மற்றும் கலாச்சார மரபுகளை ஒரு உண்மையான உள் ஆர்வத்துடன் நேசிக்கிறார். இந்த ஆர்வத்தையும் அறிவையும் தனது பிபிசி 2 ஆறு பகுதித் தொடரான "இந்தியன் ஃபுட் மேட் ஈஸி" (2007) க்கு கொண்டு வந்தார். 2008 ஆம் ஆண்டில் இரண்டாவது தொடர் தொடங்கப்பட்டது, இது 3 மில்லியனுக்கும் அதிகமான பார்வையாளர்களால் பார்க்கப்பட்டது.
# அஞ்சும் ஆனந்த்

## தனிப்பட்ட வாழ்க்கை

இங்கிலாந்தைத் தவிர, தில்லி, கொல்கத்தா ஆகிய இரண்டு நகரங்களிலும் இவர் தனது குடும்ப வீடுகளைக் கொண்டுள்ளார்.
# அஞ்சும் ஆனந்த்

## வெளியிடப்பட்ட படைப்புகள்

- *Indian Every Day: Light, Healthy Indian Food* (Headline Book Publishing, <small></small>)
- *Indian Food Made Easy* (2007, Quadrille Publishing, <small></small>)
- *Anjum's New Indian* (2008, Quadrille Publishing, (<small></small>)
- *Anjum's Eat Right For Your Body Type* (2010, Quadrille Publishing, (<small></small>)
- *I Love Curry* (2010, Quadrille Publishing, (<small></small>)
- *Anjum's Indian Vegetarian Feast* (2012, Quadrille Publishing, <small></small>)
# ரொனால்டு வெர்னீயக்சு

**ரொனால்டு ஆல்ஃபிரட்டு வெர்னீயக்சு** (*Ronald Alfred Vernieux*) இந்தியாவைச் சேர்ந்த ஓர் ஓட்டப்பந்தய வீரராவார். 1910 ஆம் ஆண்டு அக்டோபர் மாதம் 18 ஆம் தேதி இவர் பிறந்தார். 1932 ஆம் ஆண்டு நடைபெற்ற கோடை கால ஒலிம்பிக் போட்டிகளில் ரொனால்டு 100 மீட்டர் ஓட்டப்பந்தயத்தில் இந்தியாவின் சார்பாகப் போட்டியிட்டார். 1934 ஆம் ஆண்டு இலண்டன் நகரில் நடைபெற்ற இரண்டாமாண்டு பிரித்தானியப் பேரரசர் விளையாட்டுப் போட்டிகளில் 4×110 யார்டு தொடரோட்டப் போட்டியில் பங்கேற்றார். இறுதிப் போட்டியில் ஆறாம் இடத்தைப் பிடித்தார். (கியான் பல்லா, சகாங்கிர் கான் மற்றும் நிரஞ்சன் சிங் ஆகியோர் இவரது அணியில் இடம்பெற்றிருந்தனர். 100 மற்றும் 220 யார்டு போட்டிகளில் இவர் பந்தயத்திலிருந்து வெளியேற்றப்பட்டார்.  
1997 ஆம் ஆண்டு மே மாதம் 25 ஆம் தேதி ரொனால்டு காலமானார்.
# குருதிக்களம்

***குருதிக்களம்*** என்பது 2021 இல் எம்.எக்ஸ் பிளேயருக்காக தயாரிக்கப்பட்ட இந்திய தமிழ் மொழி குற்ற வலைத் தொடராகும். இது ராஜபாண்டி மற்றும் தனுஷ் ஆகியோரால் எழுதி இயக்கப்பட்டது.  
அப்லாஸ் என்டர்டெயின்மென்ட் மற்றும் அர்பாட் சினி பேக்டரி நிறுவனம் இந்த வலைத் தொடரை தயாரித்தது. இதில் சந்தோஷ் பிரதாப், சனம் ஷெட்டி மற்றும் அசோக் குமார் பாலகிருஷ்ணன் ஆகியோர் முக்கிய வேடங்களில் நடித்திருந்தனர். இது 2021 ஜனவரி 22 அன்று வெளியிடப்பட்டது.
# குருதிக்களம்

## நடிகர்கள்

- விஜயாக சந்தோஷ் பிரதாப்
- மகேஸ்வரியாக சனம் ஷெட்டி
- உருப்படி குமாராக அசோக் குமார் பாலகிருஷ்ணன்
- வெங்கடேஷாக வின்சென்ட் அசோகன்
- சுபுலட்சுமியாக ஈடன் குரியகோஸ்
- பன்னீர்செல்வமாக சந்தனா பாரதி
- அருணாக சவுண்டராராஜா
- ஜி மாரிமுத்து பெரியசாமி போன்ற
- மூர்த்தியாக ஸ்ரீகாந்த்
# குருதிக்களம்

## தயாரிப்பு

இந்தத் தொடர் 2019 ஆம் ஆண்டின் நடுப்பகுதியில் படமாக்கப்பட்டது. இந்த வலைத்தொடரை ஆரம்பத்தில் குட்டி பத்மினி தயாரித்தார்.